Държавен вестник, бр. 5, 2004 г., стр. 66

С Т Р .  66
Д Ъ Р Ж А В Е Н   В Е С Т Н И К
Б Р О Й  5
Уважаеми данъкоплатци,
Предоставените от Вас лични данни са защитени съгласно Закона за защита на личните данни и Данъчния
процесуален кодекс и се обработват само във връзка с осъществяването на функциите на данъчната админист-
рация, за което са създадени регистри на хартиен и магнитен носител. Случаите, в които Вие сте задължени да
предоставяте Ваши лични данни на данъчните органи, са посочени в данъчното законодателство.  ДПК регла-
ментира в какви случаи и на кои органи данъчните органи предоставят информация, представляваща служебна
тайна, каквато се явяват и Вашите лични данни. Данъчната администрация гарантира Вашето право на достъп
и на поправка на събраните лични данни в съответствие със ЗЗЛД и ДПК. Повече подробности можете да
намерите на интернет адрес: http://www.taxadmin.government.bg/. и на информационните табла в териториалните
данъчни дирекции и създадените към тях данъчни подразделения и изнесени работни места.
Адрес на Главна данъчна дирекция: София, бул. Дондуков 52.
Указания за попълване на декларацията по чл. 2а, ал. 1, т. 3 и ал. 4 от Закона за корпоративното
подоходно облагане за хазартните игри, при които стойността на залога за участие се изразява в
увеличената цена на телефонна или друга телекомуникационна връзка (подава се от организаторите
на хазартните игри)
Организаторите на хазартните игри, при които стойността на залога за участие се изразява в увеличената цена
на телефонна или друга телекомуникационна връзка, вместо с корпоративен данък се облагат с окончателен
данък върху увеличението в цената на телефонната или телекомуникационна връзка, заплащано като залог за
участие в играта.
За хазартните игри по чл. 2а, ал. 1, т. 3 ЗКПО данъкът е 12 на сто и се събира върху увеличението в цената
на телефонната или телекомуникационна връзка. Данъкът се удържа, декларира и внася от лицензирания от
държавата телефонен или телекомуникационен  оператор в срок до 20-о число на месеца, следващ месеца на
провеждането на игрите.  Телефонният или телекомуникационният оператор е длъжен да се увери, че органи-
заторът на хазартната игра е получил разрешение, и да представи пред териториалната данъчна дирекция
договора, въз основа на който приема залозите с вписана клауза за увеличената цена (увеличението в цената)
на телефонна или друга телекомуникационна връзка. В същия срок и организаторът на хазартната игра подава
тази декларация в териториалната данъчна дирекция по място на данъчната си регистрация, като за данните
по т. 2 и 3 се вземат предвид данните от декларацията (Образец  № 4) на лицензирания телефонен или телеко-
муникационен оператор.
Приходите от помощни и спомагателни дейности по смисъла на Закона за хазарта вместо с корпоративен
данък се облагат с окончателен данък върху стойността им, определен за съответния вид хазартна игра—за тези
по чл. 2а, ал. 1, т. 3 е в размер 12 на сто от брутния им приход. Съгласно § 1, т. 5 от допълнителната разпоредба
на Закона за хазарта “помощни и спомагателни дейности” са дейностите, пряко свързани и обслужващи дей-
ността на организаторите на хазартни игри, като поддръжка и ремонт на собствени игрални съоръжения,
разрешена от този закон рекламна дейност и издаване на бюлетини и други печатни издания, които не са пряко
рекламиране на дейността, издаване и пласиране на билети и други удостоверителни знаци за хазартни игри и
други подобни.
Данъкът  върху  приходите по чл. 2а, ал. 4 ЗКПО се начислява и внася до 7-о число на месеца, следващ този
на получаването им, в републиканския бюджет по съответната сметка на териториалната данъчна дирекция по
място на данъчната регистрация на организатора на хазартните игри.
Декларирането на приходите от помощни и спомагателни дейности по т. 4 и начисления и внесен данък по т. 5
от декларацията се извършва едновременно с декларирането на  данъка по т. 3—съгласно чл. 2а, ал.1, т. 3 във
връзка с чл. 2а, ал. 3 ЗКПО.